Россияда канча убакыт боло аласыз...

Эгер Сиз эмгек келишиминин же билим берүү кызматынын келишими негизинде миграциялык каттоону узартпасаңыз, анда Россияда 180 күндүн ар бир 90 күнү жүрө аласыз, башкача айтканда:

Эгер Сиз Россияда туура 90 күн болсоңуз, анда Сиз чыгып кеткенден кийинки 90 күндүн ичинде Россияга келбешиңиз зарыл;

* Эгер Сиз Россияда 90 күндөн азыраак болсоңуз, ( мисалы 85 күн) анда кийинки 3 айдын ичинде Россияга 5 күнгө гана кире аласыз (90-85=5);
* Эгер Сиз Россияда 1 ай (31 күн) эле болсоңуз, кийинки 3 айдын ичинде Россияга 59 күнгө гана кире аласыз (90-31=59).
* Эгер жарым жылдын ичинде Сиз чек арадан кирип чыга берсеңиз (1 күн Россияда - 1 күн башка өлкөдө), анда Сиз баары бир мыйзамды бузууңуз мүмкүн, эгер 180 күндүн ичинде Россияда 90 күндөн ашык болуп калсаңыз. Ошондуктан, Россияда бир аз убакыт болуп, анан 3 айга Россиядан чыгып кетүүңүз керек. <http://www.consultant.ru/document/cons_doc_LAW_37868/e9d581e7e11d7901295efd89c869ae044dd3d20f/>

Эгер Сиз эрте кирип же 90 күндөн калган мөөнөттөн узагыраак калып калсаңыз, (>5 күнгө, эгер Сиз биринчи жолу Россияда 85 күн болсоңуз) - Сизди кармоого алат жана 5 ЖЫЛГА ДЕПОРТАЦИЯ кылат. <http://www.consultant.ru/document/cons_doc_LAW_11376/487ed23b6c4844a759ab5ed7121a4e7d4d950b12/>, п. 2

Эгер Сизди кармоого албаса да, Россияда тиешелүү мөөнөттөн ашыкча жүргөн болсонуз, Сизге кирүүгө тыюу салынат. .<http://www.consultant.ru/document/cons_doc_LAW_11376/487ed23b6c4844a759ab5ed7121a4e7d4d950b12/>, пп. 12, 13, 14

* 30 күндөн ашса - 3 жылга тыюу салынат
* 90 күндөн ашса (1жолу кирип чыксаңыз, эмгек келишими боюнча тиешелүү документтерди кылбасаңыз ) - 5 жылга тыюу салынат
* 270 күндөн ашса (бир жыл бою ар бир 3 айда чек арадан чыгып, кайра кирсе, эмгек келишими боюнча тиешелүү документтерди кылбасаңыз) - 10 жылга тыюу салынат.

Ошондуктан, Россияга иштегени келсеңиз - эмгек келишимин түзүүгө тез арада аракет кылыныз. Эгер Россияга окуганы келсеңиз – лицензиясы бар университеттин, институттун же техникумдун күндүзгү бөлүмүнө расмий тапшырыңыз. Антпесе, Сиз Россияда жүрүүңүздү узарта албайсыз жана депортация болушуңуз мүмкүн же Сизге кирүүгө тыюу салынат!